Ir-Regolament tal-Kummissjoni (KE) nru 1112/2001
tas-6 ta' Ġunju 2001
li jikkonċerna d-derogi mid-dispożizzjonijiet tar-Regolament tal-Kunsill (KE, Euratom) Nru 58/97 fir-rigward tal-istatistika tas-servizzi ta' l-assigurazzjoni
(Test b'rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat t-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE, Euratom) Nru 58/97 ta' l-20 ta' Diċembru 1996 li jikkonċerna l-istatistika strutturali tan-negozju [1], kif emendat bir-Regolament (KE, Euratom) Nru 410/98 [2], u partikularment il-punt x ta' l-Artiklu 12 tiegħu,
Billi:
(1) Ir-Regolament (KE, Euratom) Nru 58/97 stabbilixxa qafas komuni għal-produzzjoni tal-istatistiċka Komunitarja dwar l-istruttura, l-attività, l-eżekuzzjoni u l-kompetittività tas-settur ta' l-assigurazzjoni fil-Komunità.
(2) L-Artikolu 11 tar-Regolament (KE, Euratom) Nru 58/97 jipprovdi li d-derogi mid-dispożizzjonijiet ta' l-Annessi ta' dak ir-Regolament jistgħu jiġu aċċettati matul perjodu ta' tranżizzjonali.
(3) L-Istati Membri kienu talbu għal tibdiliet minn xi dispożizzjonijiet ta' l-Anness 5 tar-Regolament (KE, Euratom) Nru 58/97, fir-rigward tal-istatistika tas-servizzi ta' l-assigurazzjoni, għall-perjodu mill-2000 sa l-2002. La darba s-sistemi tal-ġbir tat-tagħrif ta' l-Istati Membri jeħtieġu aktar adattazzjonijiet, huwa meħtieġ li dawk id-derogi jkunu mogħtija.
(4) Il-miżuri li hemm provvediment dwarhom f'dan ir-Regolament huma skond l-opinjoni tal-Kumitat tal-Programmar Statistiku,
ADOTTAT DAN IR-REGOLAMENT:
Artikolu 1
Id-derogi mill-karatteristiċi li jinsabu fil-Lista B, stabbiliti fis-Sezzjoni 4, il-paragrafu 4, ta' l-Anness 5 tar-Regolament (KE, Euratom) Nru 58/97 huma mogħtija għas-snin ta' referenza 2000 sa l-2002 kif speċifikat fl-Anness ta' dan ir-Regolament.
Artikolu 2
Dan ir-Regolament għandu jidħol fis-seħħ fil-20 jum wara l-pubblikazzjoni tiegħu fil-Ġurnal Uffiċjali tal-Komuniatjiet Ewropei.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-6 ta' Ġunju 2001.